«Ҳаҩны еимырдан, азакәан иаҵанамкәаз акгьы рымбеит», — иҳәеит Гурам Ҧалавандишвили иҩны аимдара ашьҭахь ажурналистцәа данрацәажәоз.
Аусеилыргаратә уснагӡатәқәа рышьҭахь, Ҧалавандишвили аполициатә усбарҭашҟа дыргеит. Иара ишиҳәаз ала, аҿахәы рыҭаразы мап икит.
«Ҳара азакәан ҳақәныҟәоит, аха, закәан Жәа-уасиаҭк ирҿагылазар, Америка ацҳаражәҳәаҩ лоума, Ҭырқәтәылоума, Путин иоума, абри аҩыза азакәан ақәныҟәара аӡәгьы изҳадицалом. Уажәы аполициашҟа ҳцоит. Ишыздыруа ала, ҳааныркылом, ҳҿахәы ҳамырхыр рҭахуп. Адукат дыҟамкәа аҿахәы раҳҭом. Азинхьчаҩцәа амчылара аиҿкааҩцәа: «Ҭбилиси Праиди» амедиа-террористцәеи ааныркылом, абри ауп зегьы реиҳа ҳзыргәамҵуа. Шәара – атеррористцәа шәоуп иаанкылатәу. Ажурналистцәа роуп атеррор еиҿызкааз. Ҳаргьы ҳаҧсыр ауан, егьырҭ ауааҧсырагьы иҧсыр ауан. Шәара шәоуп амчылаҩцәа», — иҳәеит Гурам Ҧалавандишвили ажурналистцәа рахь ихы рханы.